
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


1 Δεκεμβρίου 2016 


ΤΕΥΧΟΣ ΠΡΩΤΟ 


Αρ 


. Φύλλου 223 


ΠΕΡΙΕΧΟΜΕΝΑ 

ΚΑΝΟΝΙΣΜΟΙ 

1 293. Κανονισμός διοικήσεως και διαχειρίσεωςτου 
εκκλησιαστικού ιδρύματος υπό την επωνυμίαν: 
«Ιερόν Προσκύνημα Παναγίας Ελευθερώτριας 
Κοκκιναρά Κηφισιάς». 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στο Νόμο υπ' αριθμ. 4431. 


ΚΑΝΟΝΙΣΜΟΙ 

ΚΑΝΟΝΙΣΜΟΣ ΥΠ' ΑΡ ΙΘΜ. 293/2016 (1) 

Κανονισμός διοικήσεως και διαχειρίσεως του εκ¬ 
κλησιαστικού ιδρύματος υπό την επωνυμίαν: «Ιε¬ 
ρόν Προσκύνημα Παναγίας Ελευθερώτριας Κοκ- 
κιναρά Κηφισιάς». 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. τα άρθρα 29 παραγρ. 2 και 59 παραγρ. 2 του 
Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος» (Α' 146), και το άρθρο 68 παρ. 1, 
υποπαρ. 5α' του Ν. 4235/2014, 

2. τας υποχρεώσεις της ποιμαινούσης Εκκλησίας προς 
το χριστεπώνυμον Πλήρωμα, αι οποίαι απορρέουν από 
τας Ευαγγελικός επιταγάς, τους ιερούς Κανόνας και τους 
νόμους του Κράτους, 

3. τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιεράς Κηφισίας, Αμαρουσίου και 
Ωρωπού, 

4. την υπ' αριθμ. 293/19.5.2016 Πρότασιν του Σεβα- 
σμιωτάτου Μητροπολίτου Κηφισίας, Αμαρουσίου και 
Ωρωπού Κυρίλλου, 

5. την από 4.7.2016 Γνωμοδότησιν της Νομικής Υπη¬ 
ρεσίας της Εκκλησίας της Ελλάδος, 

6. την από 7.9.2016 απόφασιν της Διαρκούς Ιεράς Συ¬ 
νόδου, 

7. την από 7.10.2016 απόφασιν της Ιεράς Συνόδου της 
Ιεραρχίας, αποφασίζει: 


Εγκρίνει τον Κανονισμόν αριθμ. 293/2016, έχοντα 
ούτω: 

ΚΑΝΟΝΙΣΜΟΣ 293/2016 
«Περί διοικήσεως και διαχειρίσεως 
του Ιερού Προσκυνήματος Παναγίας 
Ελευθερώτριας Κοκκιναρά Κηφισιάς, 
της Ιεράς Μητροπόλεως Κηφισίας, 

Αμαρουσίου και Ωρωπού» 

Άρθρον1 

1. Ο Ιερός Ναός Παναγίας Ελευθερώτριας, κείμενος εις 
την περιοχήν Κοκκιναρά του Δήμου Κηφισίας, τεθειμένος 
έκπαλαι εις την δημοσίαν λατρείαν, και καταστάς Ιερόν 
Προσκύνημα υπό την επωνυμίαν «Ιερόν Προσκύνημα 
Παναγίας Ελευθερώτριας Κοκκιναρά Κηφισιάς», διά της 
υπ' αριθμ. 20/1971 Κανονιστικής διατάξεως (ΦΕΚ Α' 243), 
αποτελεί Νομικόν Πρόσωπον Ιδιωτικού Δικαίου, κατά την 
διάταξιν του άρθρου 1 παρ. 4 του Νόμου 590/1977, και διοι- 
κείται σύμφωνα με τις διατάξεις του παρόντος Κανονισμού. 

2. Το Ιερόν Προσκύνημα έχει κυκλικήν σφραγίδα, φέ- 
ρουσα πέριξ τον τίτλον «ΙΕΡΑ ΜΗΤΡΟΠΟΛΙΣ ΚΗΦΙΣΙΑΣ, 
ΑΜΑΡΟΥΣΙΟΥ ΚΑΙ ΩΡΩΠΟΥ», εις εσώτερον κύκλον τον 
τίτλον: «ΙΕΡΟΝ ΠΡΟΣΚΥΝΗΜΑ ΠΑΝΑΓΙΑΣ ΕΛΕΥΘΕΡΩΤΡΙ¬ 
ΑΣ ΚΟΚΚΙΝΑΡΑ ΚΗΦΙΣΙΑΣ» και ειςτο κέντρον γραμμικήν 
παράστασιν της Παναγίας Ελευθερώτριας. 

Άρθρον 2 

Σκοπός του Ιερού Προσκυνήματος Παναγίας Ελευθε¬ 
ρώτριας Κοκκιναρά Κηφισιάς είναι η ενίσχυσις και προ¬ 
αγωγή του φιλανθρωπικού, πολιτιστικού και εν γένει 
ποιμαντικού και ιεραποστολικού έργου της Ιεράς Μη¬ 
τροπόλεως Κηφισίας, Αμαρουσίου και Ωρωπού. 

Άρθρον 3 

Μέσα προς επίτευξιν του σκοπού είναι ενδεικτικώς: 
α) η ανελλιπής τέλεσις των Αγίων Μυστηρίων και των 
Ιερών Ακολουθιών, κατά την τάξιν και παράδοσιν της 
Ορθοδόξου Εκκλησίας, β) η πραγματοποίησις κηρυγ¬ 
μάτων, ομιλιών πνευματικού περιεχομένου και συναφών 
εκδηλώσεων. 

Άρθρον 4 

1. Το Ιερόν Προσκύνημα τελεί υπό την άμεσον επο- 
πτείαν και τον έλεγχον της Ιεράς Μητροπόλεως Κηφισίας, 
Αμαρουσίου και Ωρωπού και διοικείται υπό πενταμελούς 
Διοικητικής - Διαχειριστικής Επιτροπής. 

2. Την Διοικητικήν - Διαχειριστικήν Επιτροπήν απαρτί¬ 
ζουν: ο εκάστοτε Μητροπολίτης Κηφισίας, Αμαρουσίου 
και Ωρωπού, ως Πρόεδρος, και τέσσερεις (4) Κληρικοί 
ή λαϊκοί άνδρες ή γυναίκες με τους αναπληρωματικούς 
των. Ο εις έκτων Κληρικών ορίζεται, με Πράξιντου Προ¬ 
έδρου, αντιπρόεδρος της Διοικητικής - Διαχειριστικής 
Επιτροπής και απουσιάζοντοςτου Σεβασμιωτάτου Μη¬ 
τροπολίτου, προεδρεύει ειςτας συνεδριάσεις αυτής. 

3. Τα τέσσαρα (4) τακτικά μετά ισάριθμα αναπληρωμα¬ 
τικά μέλη της Διοικητικής - Διαχειριστικής Επιτροπής δι¬ 
ορίζονται με απόφασιντου Μητροπολιτικού Συμβουλίου 
της Ιεράς Μητροπόλεως Κηφισίας, Αμαρουσίου και Ωρω¬ 
πού επί τριετή θητεία. Το αξίωμά τους είναι τιμητικόν 
και άμισθον και δύνανται να επαναδιορισθούν εις αυτό. 

4. Η Διοικητική - Διαχειριστική Επιτροπή ευρίσκεται 
εις απαρτίαν παρόντων τριών τουλάχιστον μελών, αι δε 
αποφάσεις της λαμβάνονται κατά πλειοψηφίαν των πα¬ 
ρόντων. Εν περιπτώσει ισοψηφίας υπερισχύει η ψήφος 
του Προέδρου. 

5. Αι πράξεις της Διοικητικής - Διαχειριστικής Επιτρο¬ 
πής υπόκεινται εις την έγκρισιν του Μητροπολιτικού 
Συμβουλίου της Ιεράς Μητροπόλεως Κηφισίας, Αμα¬ 
ρουσίου και Ωρωπού. 

Άρθρον 5 

1. Εντός εικοσαημέρου από της κοινοποιήσεως του 
εγγράφου διορισμού, η Διοικητική - Διαχειριστική Επι¬ 
τροπή συνέρχεται εις συνεδρίασιν και εκλέγει τον ταμίαν 
και τον γραμματέα. 

2. Η Διοικητική - Διαχειριστική Επιτροπή συνεδριάζει 
τακτικώς μεν άπαξ του μηνός, εις ημέραν και ώραν ορι- 
ζομένην υπό του Προέδρου, εκτάκτως δε, όταν παραστή 
ανάγκη, εις τα Γραφεία του Προσκυνήματος ή της Ιεράς 
Μητροπόλεως. 

3. Η λειτουργία της Διοικητικής - Διαχειριστικής Επι¬ 
τροπής διέπεται από τας περί των εκκλησιαστικών Συμ¬ 
βουλίων των ενοριακών Ιερών Ναών ισχυούσας διατά¬ 
ξεις, ιδιαιτέρως δε του Κανονισμού της Ιεράς Συνόδου 
της Εκκλησίας της Ελλάδος υπ' αριθμ. 8/1979 «Περί Ιερών 
Ναών και Ενοριών», αναλογικώς εφαρμοζομένων. 

Άρθρον 6 

Η Διοικητική - Διαχειριστική Επιτροπή έχει τας εξής 
αρμοδιότητας: 

α) Μεριμνά διά την διοίκησιν και χρηστήν διαχείρισιν 
των εσόδων και των περιουσιακών στοιχείων του Ιερού 
Προσκυνήματος. 

β) Καταρτίζει τον ετήσιον προϋπολογισμόν και απο¬ 
λογισμόν του Ιερού Προσκυνήματος, τους οποίους υπο¬ 
βάλλει προς έγκρισιν ειςτο Μητροπολιτικόν Συμβούλιον. 

γ) Εφαρμόζει τον εγκεκριμένον προϋπολογισμόν, του 
ταμίου ενεργούντος τας σχετικός πληρωμάς, ενώ απο¬ 
φασίζει περί της διαθέσεως των πλεονασμάτων, καθ' 
υπόδειξιν του Σεβασμιωτάτου Μητροπολίτου, υπέρ της 
ενισχύσεωςτου πολιτιστικού, του φιλανθρωπικού και εν 
γένει ποιμαντικού και ιεραποστολικού έργου της Ιεράς 
Μητροπόλεως Κηφισίας, Αμαρουσίου και Ωρωπού. 

δ) Τηρεί τα απαιτούμενα διοικητικά και διαχειριστικά 
βιβλία (Πρωτοκόλλου, Πράξεων Διοικητικής - Διαχειρι¬ 


στικής Επιτροπής, Ταμείου, Κτηματολογίου, στελεχών 
αποδείξεων εισπράξεων και πληρωμών, κ.λπ.), τα οποία 
προηγουμένως θεωρούνται αρμοδίως υπό της Ιεράς Μη¬ 
τροπόλεως. 

ε) Αποφασίζει την πρόσληψιν, την απόλυσιν και τας 
μεταβολάςτου μη κληρικού προσωπικού, του αναγκαίου 
διά την απρόσκοπτον και αρτίαν λειτουργίαν του Ιερού 
Προσκυνήματος. 

στ) Αποφασίζει διά τα σχετικά προς την συντήρησιν 
και καλήν λειτουργίαν του Ιερού Προσκυνήματος ως και 
δι'οιονδήποτε αναφυόμενον ζήτημα. 

Άρθρον 7 

1. Ο ταμίας της Διοικητικής - Διαχειριστικής Επιτρο¬ 
πής, εφ' όσον δεν ορίζει άλλως ο παρών Κανονισμός ή 
η Διοικητική - Διαχειριστική Επιτροπή, είναι αρμόδιος 
να εκτελεί τις αποφάσεις της Δ.Δ.Ε. περί διαχειρίσεως 
της περιουσίας του I. Προσκυνήματος, να καταθέτει εις 
τους τραπεζικούς λογαριασμούς του I. Προσκυνήματος 
την χρηματικήν περιουσίαν του I. Προσκυνήματος και να 
ενημερώνεται για την κίνησιν των λογαριασμών αυτών. 

2.0 γραμματεύς της Διοικητικής - Διαχειριστικής Επι¬ 
τροπής τηρεί τα πρακτικά συνεδριάσεως αυτής, ως και 
άπαντα τα βιβλία και στοιχεία με την συμβατική τους 
μορφή ή με τη μορφή ηλεκτρονικού αρχείου, τηρεί το 
σχετικόν πρωτόκολλον, διεξάγει άπασαν την αλληλο¬ 
γραφίαν και φυλάσσει το αρχείον και την σφραγίδα του 
I. Προσκυνήματος. 

Άρθρον 8 

Το Ιερόν Προσκύνημα τηρεί τα εξής βιβλία και στοι¬ 
χεία, είτε εις συμβατικήν μορφήν είτε εις μορφήν ηλε¬ 
κτρονικού αρχείου, θεωρημένα από την Ιεράν Μητρό- 
πολιν Κηφισίας, Αμαρουσίου και Ωρωπού: 

α) Βιβλίον Πρωτοκόλλου εισερχομένων και εξερχομέ- 
νων εγγράφων 

β) Βιβλίον Πρακτικών Συνεδριάσεων της Διοικητικής- 
Διαχειριστικής επιτροπής 
γ) Βιβλίον Ταμείου 
δ) Βιβλίον Αογαριασμών Καθολικού 
ε) Γραμμάτια Εισπράξεων, διπλότυπα 
στ) Εντάλματα Πληρωμών, διπλότυπα 
ζ) Βιβλίον κτηματολογίου δια τα ακίνητα περιουσιακά 
στοιχεία του I. Προσκυνήματος 
η) Βιβλίον κινητών πραγμάτων (επίπλων, σκευών κ.ά.) 
Το Ιερόν Προσκύνημα τηρεί και άλλα βιβλία, τα οποία 
κρίνονται υπό της Διοικητικής - Διαχειριστικής Επιτρο¬ 
πής απαραίτητα διά την λειτουργίαν του. 

Άρθρον 9 

Το Νομικόν Πρόσωπον του Ιερού Προσκυνήματος 
εκπροσωπείται ενώπιον των Δικαστηρίων και πάσης 
άλλης αρχής υπό του Προέδρου της Διοικητικής - Δια¬ 
χειριστικής Επιτροπής ή από άλλο μέλος αυτής, ρητώς 
οριζομένου δι' αποφάσεως αυτής. 

Άρθρον10 

Πόροι του Ιερού Προσκυνήματος Παναγίας Ελευθε¬ 
ρώτριας Κοκκιναρά Κηφισιάς τυγχάνουν: 
α) αι εκ κηροπωλησίας και ιεροπραξιών εισπράξεις, 

β) αι δωρεαί (χρηματικοί και εις είδος), κληρονομιάς 
κληροδοσίαι και αφιερώσεις των πιστών, 
γ) μισθώματα εξ ακινήτων, 

δ) έσοδα εξ εκποιήσεως τιμαλφών, ελαίου κ.λπ. υπό 
τους όρους των σχετικών Κανονισμών της Ιερός Συνόδου 
της Εκκλησίας της Ελλάδος, 
ε) τυχόν επιχορηγήσεις υπό του Δημοσίου, Νομικών 
Προσώπων, χρηματοπιστωτικών ιδρυμάτων, οργανι¬ 
σμών κ.λπ., υπό τους όρους των Ιερών Κανόνων και Νό¬ 
μων του κράτους, και 

στ) πάσα άλλη πρόσοδος εκ νομίμου και χρηστής πηγής. 

Άρθρον11 

Αι δαπάναι του Ιερού Προσκυνήματος προβλέπονται 
δι' αναγραφής των σχετικών κονδυλίων εις τον ετήσιον 
προϋπολογισμόν. Η αναθεώρησίςτων κατά την διάρκει¬ 
αν του διαχειριστικού έτους επιτρέπεται μετά από ητι- 
ολογημένην απόφασιν της Διοικητικής - Διαχειριστικής 
Επιτροπής και έγκρισιν του Μητροπολιτικού Συμβουλί¬ 
ου της Ιεράς Μητροπόλεως Κηφισίας, Αμαρουσίου και 
Ωρωπού. 

Άρθρον12 

Τα έσοδα του Ιερού Προσκυνήματος διατίθενται μετά 
από σχετικήν απόφασιν της Διοικητικής - Διαχειριστικής 
Επιτροπής, συμφώνως πρός τον εγκεκριμένον υπό του 
Μητροπολιτικού Συμβουλίου προϋπολογισμόν, ιδίως διά 
τους κάτωθι σκοπούς: 

α) διά την συντήρησιν, τον εξοπλισμόν και εξωραϊσμόν 
του Ιερού Ναού του Προσκυνήματος, 
β) διά την αξιοποίησιν της κινητής και ακινήτου περι¬ 
ουσίας αυτού, 

γ) διά την μισθοδοσίαν του προσωπικού του Ιερού 
Προσκυνήματος, 

δ) διά την καταβολήν των νομίμων εισφορών, 
ε) διά την πραγμάτωσιν των εις το άρθρον 2 του παρό¬ 
ντος αναγραφομένων σκοπών, εις ποσοστόν οριζόμενον 
δι'αποφάσεωςτου Μητροπολιτικού Συμβουλίου. 

Άρθρον13 

1. Τα τυχόν μη προβλεπόμενα εις τον παρόντα Κανο¬ 
νισμόν ζητήματα ρυθμίζονται δι' αναλόγου εφαρμογής 
των αντιστοίχων διατάξεων των εκκλησιαστικών Κανο¬ 
νισμών. 

2. Ο παρών Κανονισμός τροποποιείται με απόφαση 
της Διαρκούς Ιεράς Συνόδου της Εκκλησίας της Ελλάδος 
και έγκριση της Ιεράς Συνόδου της Ιεραρχίας μετά από 
σχετικήν απόφασιν - πρότασιν της Διοικητικής - Διαχει¬ 
ριστικής Επιτροπής, υποβαλλομένην προς έγκρισιν εις 
το Μητροπολιτικόν Συμβούλιοντης Ιεράς Μητροπόλεως 
Κηφισίας, Αμαρουσίου και Ωρωπού, και θα τελεί σε ισχύ 
από της δημοσιεύσεως αυτής ειςτην Εφημερίδα της Κυ- 
βερνήσεως και εις το περιοδικόν «ΕΚΚΛΗΣΙΑ». 

Άρθρον14 

Ι.Το Ιερόν Προσκύνημα καταργείται δι'αποφάσεως 
της Διαρκούς Ιεράς Συνόδου εγκρινομένης υπό της Ιε¬ 
ραρχίας της Εκκλησίας της Ελλάδος έπειτα από σχετική 


εισήγηση της Διοικητικής - Διαχειριστικής Επιτροπής, 
ειδικώς συγκαλουμένης, υπό την Προεδρίαν του Σεβα- 
σμιωτάτου Μητροπολίτου, υποβαλλομένη προς έγκρισιν 
εις το Μητροπολιτικόν Συμβούλιον της Ιεράς Μητροπό¬ 
λεως Κηφισίας, Αμαρουσίου και Ωρωπού, και θα τελεί σε 
ισχύ από της δημοσιεύσεως αυτής εις την Εφημερίδα της 
Κυβερνήσεως και εις το περιοδικόν «ΕΚΚΛΗΣΙΑ». 

2. Μετά την κατάργηση του Ιερού Προσκυνήματος άπασα 
η περιουσία αυτού περιέρχεται στο Νομικό Πρόσωπο της 
Ιεράς Μητροπόλεως Κηφισίας, Αμαρουσίου και Ωρωπού. 

Άρθρον15 

Μεταβατικοί διατάξεις 

1. Το υπηρετούν εις το Ιερόν Προσκύνημα κατά την 
δημοσίευση του παρόντος μη Κληρικόν προσωπικόν δεν 
θίγεται εκ των διατάξεων του παρόντος, αλλά παραμέ¬ 
νει έκαστος εις ην κέκτηται θέσιν, της υπηρεσίας αυτού 
λογιζομένης ως συνεχούς. 

2. Η πρώτη θητεία των μελών της Διοικητικής - Δια¬ 
χειριστικής Επιτροπής, η οποία θα διορισθεί μετά την 
δημοσίευσιν του παρόντος Κανονισμού θα λήξει με την 
λήξιν της θητείας των Εκκλησιαστικών Συμβουλίων. 

Άρθρον16 

1. Η ισχύς του παρόντος Κανονισμού άρχεται από της 
δημοσιεύσεώςτου ειςτην Εφημερίδα της Κυβερνήσεως. 
Ο παρών Κανονισμός δημοσιεύεται και εις το επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

2. Από της ενάρξεως ισχύος του παρόντος Κανονισμού, 
καταργείται η υπ'αριθμ. 20/1971 Κανονιστική Διάταξις 
«Περί διοικήσεως και διαχειρίσεωςτου Ιερού Προσκυνή¬ 
ματος Παναγίας Ελευθερώτριας (Κοκκιναρά) Κηφισίας» 
(ΦΕΚΑ'243/29.11.1971). 

Άρθρον17 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του Νομικού Προσώπου της 
Ιεράς Μητροπόλεως Κηφισίας, Αμαρουσίου και Ωρωπού. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως και στο επίσημο δελτίο «ΕΚΚΛΗΣΙΑ». 

Αθήναι, 7 Οκτωβρίου 2016 

Ο Πρόεδρος 

Τ Ο Αθηνών ΙΕΡΩΝΥΜΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στον υπ'αριθμ. 4431 Νόμο, που δημοσιεύθηκε στο 
ΦΕΚ 207/τ.Α'/4.11.2016, στη σελίδα 9331, στο Άρθρο 
11, γίνεται η εξής διόρθωση: 
από το εσφαλμένο: «ημερομηνία λήξης» 
στο ορθό: «ημερομηνία λήψης». 

(Από το Εθνικό Τυπογραφείο) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'223/01.12.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ΐ.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \λ/θΙητι351θι'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























